stanford-oval/wikipedia huggingface dataset:
Christian Streich
Ura valmentajana

Pelaajauran loputtua ennen aikaisesti Streich siirtyi vuonna 1995 valmennustehtäviin SC Freiburgin juniorivalmentajana. Streich valmensi esimerkiksi Freiburgin A-junioreita ja voitti joukkueensa kanssa nuorten Saksan cupin kolmesti sekä alle 19-vuotiaiden Bundesliigan kaudella 2007/08. Kesällä 2007 Streich nousi myös Robin Duttin valmennustiimiin edustusjoukkueen apuvalmentajaksi, mutta jatkoi työtään juniorien kanssa. Streichin valmennuksessa läpimurtonsa tekivät muun muassa Dennis Aogo, Jonathan Pitroipa ja Daniel Schwaab.
Joulukuussa 2011 Streich nousi erotetun Marcus Sorgin tilalle SC Freiburgin päävalmentajaksi. Streichin johdolla Freiburgin peliesitykset parantuivat ja joukkue nousi 10 ottelun tappiottoman putken myötä pois putoamisviivan alapuolelta ja säilytti paikkansa Bundesliigassa. Streich jatkoi päävalmentajana kauden jälkeen ja johdatti seuran Bundesliigan viidenneksi ensimmäisellä täydellä kaudellaan 2012/13. Sijoitus oli Freiburgin paras lähes kahteenkymmeneen vuoteen. Streich johdatti seuran myös Saksan cupin välieriin, joissa se hävisi VfB Stuttgartille 2–1. Kicker-lehti valitsi Streichin kauden parhaaksi valmentajaksi.
Kausi 2013/14 palautti Freiburgin menestyshuuman jälkeen maan pinnalle. Freiburg jäi Bundesliigassa sijalle 14, putosi Eurooppa-liigassa lohkovaiheessa ja Saksan cupissakin jo kolmannella kierroksella. Kaudella 2014/15 Freiburg juuttui Bundesliigan hännille ja lopulta seura putosi kuuden pääsarjakauden jälkeen 2. Bundesliigaan. Streich sai kuitenkin jatkaa seuran peräsimessä ja kaudella 2015/16 seura teki hyvää tulosta 2. Bundesliigassa. Helmikuussa 2016 seura jatkoi Streichin sopimusta kesään 2016 saakka. Kausi päättyi 2. Bundesliigan mestaruuteen ja pikaiseen paluun pääsarjatasolle.
Streichin johdolla Freiburg säilytti paluunsa jälkeen paikkansa pääsarjatasolla ja menestyikin varsin hyvin. Parhaimmillaan joukkue on ollut viides kaudella 2023/24. Streich luotsasi joukkueensa hyvien Bundesliiga-tulosten myötä myös Eurooppa-liigaan useamman kerran. Kaudella 2022/23 joukkue eteni aina pudotuspeleihin saakka putoamalla Juventusta vastaan yhteismaalein 3–0. Samalla kaudella Freiburg eteni Saksan cupissa aina välieriin saakka pudottamalla mm. Bayern Münchenin jatkosta.
Maaliskuussa 2024 Streich ilmoitti, että hän jättä Freiburgin kauden jälkeen työskenneltyään seuran päävalmentajana yli 12 vuoden ja seuran organisaatiossa lähes kolmen vuosikymmenen ajan.
Meriitit > Pelaajana

Oberliga Bayern-Württemberg: 1984
Meriitit > Valmentajana

2. Bundesliga: 2016
Nuorten Saksan cup (3): 2006, 2009, 2011
U19 Bundesliiga: 2008
Saksan vuoden jalkapallovalmentaja: 2022
Saksan pelaajayhdistyksen kauden paras valmentaja: 2021/22
Kicker-lehden kauden paras valmentaja: 2012/13
Cristero-kapina

Cristeros-kapinallisten tunnuslippu. Lipun yläosan Cristo Rey tarkoittaa Kristus kuningasta ja alaosan teksti viittaa Neitsyt Mariaan. Käännös: Eläköön Kristus kuningas ja Guadalupen rouvamme (Neitsyt Maria)
Cristero-kapina oli sotilaallinen konflikti Meksikossa Liittovaltion joukkojen ja Cristeros-kapinallisten välillä 1926–1929 (kapinallisten nimi tulee Kristusta tarkoittavasta espanjankielisestä sanasta cristo). Kapinalliset protestoivat Meksikon vuoden 1917 perustuslain kohtaa, jolla pyrittiin rajoittamaan katolisen kirkon valtaa maassa.
Tausta

Vuonna 1917 hyväksyttiin muutoksia Meksikon perustuslakiin (Constitución Política de los Estados Unidos Mexicanos que la Reforma del 5 de febrero de 1857), joka oli hyvin maallinen ja heikensi kristinuskon asemaa maassa. Perustuslaki kielsi uskonnon harjoittamisen kirkkojen ulkopuolella ja rajoitti papiston toimintaa, ja erotti kirkon ja valtion. Lakeja ei kuitenkaan valvottu kunnolla eikä niitä noudatettu tarkkaan. Meksikon presidenttinä toimi tässä vaiheessa Venustiano Carranza, jonka kenraali Álvaro Obregón syrjäytti vallankaappauksella vuonna 1920. Kun Plutarco Elías Calles valittiin presidentiksi 1924, viranomaiset alkoivat noudattaa uusia lakeja tarkasti ja papiston oli kiellettyä arvostella hallitusta julkisesti.
Kapina

Heinäkuussa 1926 Meksikon piispat päättivät keskeyttää jumalanpalvelukset kirkoissa. Hallitus piti tätä yrityksenä kääntää kansa valtiota vastaan​​. Jumalanpalveluksien lopetus aloitti Cristero-kapinan.
Tunnetuimpia kapinallisten johtajia olivat Jesús Degollado Guízar (farmaseutti), Victoriano Ramírez (ohjaaja) ja kaksi pappia (Aristeo Pedroza ja José Reyes Vega). Taisteluihin otti osaa viisi pappia.
23. helmikuuta 1927 cristeros sai ensimmäisen voittonsa San Francisco del Rincónissa, sitä seurasi toinen – San Juliánissa. 19. huhtikuuta Isä Vega teki hyökkäyksen rahaa kuljettaneeseen junaan. Taistelussa kuoli Vegan veli. Vegan sotilaat kaatoivat junavaunujen päälle bensiiniä ja sytyttivät nämä palamaan tappaen 51 siviiliä.
Tämä julma teko käänsi yleisen mielipiteen Cristerosta vastaan ja kesällä kapina oli lähes täysin tukahdutettu. Kapina sai kuitenkin uutta tuulta siipiensä alle lukutaidottoman, mutta sisukkaan sissijohtajan Victoriano Ramírezin ansioista, joka tunnetaan nimellä "El Catorce" (espanjaksi "neljätoista"). Legenda kertoo, että Ramírez sai lempinimensä, kun hän pakeni vankilasta, koska hän tappoi kaikki 14 sotilasta, jotka oli lähetetty vangitsemaan hänet.
Kapinan aikana cristeros perusti naisjoukkoja, joiden tehtävänä oli kerätä rahaa, aseita, tarvikkeita ja tietoa miestaistelijoita varten ja hoitaa haavoittuneita. Kapinan loppuaikoina näihin joukkoihin kuului 25 000 naista. Vuonna 1929 Cristerosilla oli 50 000 taistelijaa.
Kapinan lopettaminen alkoi olla mahdollista kirkkoon hyvin suhtautuvan presidentin Emilio Portes Gilin aikana. Vuonna 1929 Yhdysvaltojen ja Vatikaanin avulla onnistuttiin palauttamaan Cristerosin ja Meksikon valtion välit ennalleen. Uskonnonopetus sallittiin jälleen (mutta ei kouluissa), kansalaisaloitteiden tekeminen mahdollistettiin, kirkolle palautettiin sen omaisuus – vaikka juridisesti omaisuus oli edelleen valtion omistuksessa, kirkko sai kuitenkin hallita sitä. Tämä sopi molemmille osapuolille, ja papisto lopetti tukensa kapinallisille. Kuitenkin suurin osa kapinallisista tunsi tulleensa petetyksi ja jatkoi taistelua vielä kaksi vuotta.
Seuraukset

Hallitus ei täyttänyt aselevon ehtoja – noin 500 johtajaa ja 5 000 cristeros-vastarintataistelijaa teloitettiin, usein kotiinsa, heidän vaimojensa ja lastensa läsnä ollessa. Erityisen loukkaavana katolilaiset pitivät valtion koulutusmonopolia. Vainot jatkuivat Lázaro Cárdenasin puheenjohtajakaudella (hän oli antikatolinen sosialisti) ja päättyi vasta 1940, kun presidentiksi valittiin katolinen Manuel Ávila Camacho.
Kirkolle kapinan seuraukset olivat todella surullisia. Vuosien 1926 ja 1934 välillä vähintään 40 pappia kuoli Niistä 4 500 papista, jotka palvelivat ennen kapinaa, vuonna 1934, vain 334 oli elossa (jolla oli hallituksen lupa harjoittaa ammattiaan), 15 miljoonaa ihmistä varten. Syynä pappien vähenemiseen olivat maastamuutto, karkotus ja murha. Vuonna 1935 17 osavaltiossa ei ollut pappeja ollenkaan.
Aiheesta muualla

Kuvia tai muita tiedostoja aiheesta Cristero-kapina Wikimedia Commonsissa
Cristero-johtajat ja heidän tunnuksensa
Miracle

Wikisanakirjassa on tähän liittyvä sananselitys: .
Miracle voi tarkoittaa muun muassa seuraavia:
Miracle, Céline Dionin albumi vuodelta 2004
Miracle, S.O.A.P.-yhtyeen albumi
Miracle, BoA:n albumi vuodelta 2003
Miracle, George Huffin albumi vuodelta 2005
Miracle, Willy de Villen albumi
The Miracle, Queenin albumi vuodelta 1989
Miracle, alankomaalainen Queen-covereita soittava yhtye
Miracle, Gavin O’Connorin ohjaama urheiluelokuva vuodelta 2004
”Miracle”, Foo Fightersin kappale
”Miracle”, Von Hertzen Brothersin kappale
”Miracle”, Whitney Houstonin kappale albumilta I’m Your Baby Tonight
”Miracle”, Samra Rahimlin kappale
”Miracle”, Paula Selingin ja Ovin kappale
Miracle, yhdysvaltalaisen reggae/rock -muusikko Matisyahun EP vuodelta 2011.
Carnival Miracle, Carnival Cruise Linesin risteilyalus.
BDC Miracle, kouvolalaisen Black Diamond Cheerleaders -seuran kilpacheerleadingjoukkue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miracle”, voi hakea sivunnimihaulla, laajalla sivunnimihaulla tai tekstihaulla.
Mirabeau vanhempi

Mirabeau vanhempi
Economiques, 1769
Victor de Riqueti, Mirabeaun markiisi eli vanhempi Mirabeau (5. lokakuuta 1715 Pertuis – 13. heinäkuuta 1789) oli ranskalainen fysiokraatti, liberaali taloustieteilijä ja Honoré Mirabeaun isä.
Mirabeau liittyi armeijaan vuonna 1728 ja kohosi lopulta kapteeniksi. Vuonna 1743 hän nai vauraan lesken. Hän tutustui Montesquieuhön, ja vetäydyttyään armeijasta hän kirjoitti ensimmäisen kirjansa Testament Politique (1747), seuraavana Montesquieulle omistettu 'Utilité des états provenciaux (1750).
Vuonna 1756 Mirabeau kirjoitti taloustieteellisen kirjan Ami des hommes au trait de la population. On väitetty, että siihen vaikutti ja ehkä kirjoittikin Quesnay, fysiokraattisen koulukunnan perustaja, mutta tuolloin Mirabeau ei ollut vielä tutustunut Quesnayhin, Madame de Pompadourin lääkäriin.
Vuonna 1760 kirjassaan Théorie de l'impôt hän hyökkäsi samalla kiihkolla kuin myöhemmin hänen poikansa verojärjestelmää vastaan. Hän joutui vankilaan ja sitten pakolaiseksi maatilalleen, jossa hän perusti lopullisesti fysiokraattien koulukunnan ja osti sille lehden Journal de l'agriculture, du commerce, et des finances (1765). Hänet tunnustivat johtavaksi poliittiseksi ajattelijaksi Toscanan ruhtinas Leopold, myöhempi keisari, ja Ruotsin kuningas Kustaa III.
Hän erosi vaimostaan vuonna 1762 mutta tämä haastoi hänet kymmenen vuotta myöhemmin oikeuteen asiasta, hävisi ensin mutta voitti sitten. Oikeudenkäynti tuhosi markiisin terveyden ja omaisuuden.
Mirabeausta käytettiin kutsumanimeä "ihmisen ystävä" teoksensa L'Ami des Hommes mukaan.
Montañeros CF

Montañeros Club de Fútbol Banco Gallego on jalkapalloseura, joka tulee A Coruñan kaupungista Espanjasta. Joukkue on perustettu vuonna 1967 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 1 500-paikkainen Complejo Deportivo de Elviña.
Joukkue nousi ensimmäistä kertaa kaudella 2007–2008 alimmalle kansalliselle sarjatasolle Tercera Divisióniin ja kaksi kautta myöhemmin se nousi Segunda División B:hen.
Aiheesta muualla

Seuran virallinen kotisivusto (espanjaksi)
Debrah Scarlett

| Joanna Deborah Bussinger |
| --- | --- |

Henkilötiedot
Koko nimi:  Joanna Deborah Bussinger
Syntynyt: 20. heinäkuuta 1993 (ikä 31) Basel, Sveitsi
Ammatti:  laulaja, lauluntekijä
Muusikko
Taiteilijanimi:  Debrah Scarlett
Laulukielet:  englanti
Aktiivisena:  2013–
Tyylilajit:  pop
Soittimet:  laulu
  [ Muokkaa Wikidatassa ] [ ohje ]  
Joanna Deborah Bussinger (taiteilijanimeltään Debrah Scarlett; s. 20. heinäkuuta 1993 Basel, Sveitsi) on norjalais-sveitsiläinen laulaja-lauluntekijä.
Scarlett nousi julkisuuteen Norjan The Voice -laulukilpailusta vuonna 2013.
Eurovision laulukilpailu 2015

Scarlett edusti Norjaa vuoden 2015 Eurovision laulukilpailussa Wienissä yhdessä Mørlandin kanssa kappaleella A Monster Like Me.
Aiheesta muualla

Kuvia tai muita tiedostoja aiheesta Debrah Scarlett Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Moribabougou

| Moribabougou |
| --- | --- |
 Moribabougou
 Moribabougou
 Koordinaatit: 12°41′38″N, 7°51′10″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  200 km²
Väkiluku (2009):  27 100
Infobox OKVirheellinen NIMI-arvo: 
Moribabougou on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen vasemmalla rannalla 20 kilometriä Bamakon keskustasta itään. Kunnassa on 27 100 ja kylässä 15 600 asukasta (vuonna 2009).
Moribabougoun kunnan pinta-ala on 200 neliökilometriä. Se rajoittuu etelässä Katin piirin N’Gabacoron ja pohjoisessa Safon kuntiin, lännessä Sangarébougoun kuntaan ja Bamakon kaupunkipiirikuntaan sekä idässä Koulikoron piirin Tienfalan kuntaan. Maisemaa leimaavat pohjoisessa kohoavat Mandinguevuoret laaksoineen. Sadekauden jälkeen kuivuvat pienet joet laskevat Nigeriin. Seutu kuuluu Sudanin vyöhykkeeseen.
Kuntaan kuuluu neljä kylää. Se on osa Bamakon esikaupunkialuetta. Asukasluku on kasvanut voimakkaasti 2000-luvun alussa. Suurin etninen ryhmä ovat bambarat. Lisäksi on dogoneja, fulbeja, somonoja, songhaita, soninkeja ja mandinkoja. Yleisin kieli on bambara. Vallitseva uskonto on islam, mutta kunnassa on myös kristittyjä ja animisteja.
Moribabougoun kautta kulkevat Bamakon ja Koulikoron välinen päällystetty maantie RR14 sekä Dakarin–Nigerin rautatie. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Osa asukkaista käy ansiotöissä Bamakossa.
Montbazon

| Montbazon |
| --- | --- |

 vaakuna
 Montbazon
 Koordinaatit: 47°17′18″N, 0°42′52″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Tours
Pinta-ala:  
 – Kokonaispinta-ala:  6,5 km²
Väkiluku (2017):  4 313 
 – Väestötiheys:  663 as./km²
Kunnan numero:  37154
 
 Kunnan kotisivut 
Infobox OKVirheellinen NIMI-arvo: 
Montbazon on kunta Ranskassa Indre-et-Loiren departementissa Centre-Val de Loiren alueella. Se sijaitsee Indrejoen varrella, noin 13 kilometriä Toursin kaupungista etelään.
Forteresse de Montbazon
Kaupungissa on osittain raunioitunut linnoitus Forteresse de Montbazon. Se on Ranskan vanhimpia keskiaikaisia linnoja, jonka historia ulottuu vuoteen 991. Linnan pääpuolustustorni on 36 metriä korkea, ja maanpinnan tasolla sen seinät ovat kolme metriä paksut. Tornin rakennutti noin vuonna 1000 Anjoun kreivi Foulques III musta. Hänen tavoitteensa oli valloittaa Toursin kaupunki, joka oli hänen serkkunsa ja vihollisensa Bloisin kreivi Eudes II:n hallinnassa. Puolustustornin huipulle nostettiin vuonna 1866 Montbazonin neitsyen patsas.
Aiheesta muualla

Kuvia tai muita tiedostoja aiheesta Montbazon Wikimedia Commonsissa
Coventry

| Coventry |
| --- | --- |
 Coventryn siluettia kuvattuna One Friargate -tornitalosta.
 vaakuna
 Coventry Englannissa ja Länsi-Midlandsissa.
 Koordinaatit: 52°24′29″N, 1°30′38″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Länsi-Midlands
Perustettu:  1043
Hallinto:  
 – Hallinnon tyyppi:  Metropolihallintopiiri
Pinta-ala:  
 – Kokonaispinta-ala:  98,6 km²
Väkiluku (2017):  360 149
 – Väestötiheys:  3 653 as./km²
 
 www.coventry.gov.uk 
Infobox OKVirheellinen NIMI-arvo: 
Coventry on noin 360 000 asukkaan kaupunki (city) ja metropolihallintopiiri (metropolitan borough) Länsi-Midlandsin metropolikreivikunnassa läntisessä Keski-Englannissa. Se on ennen kaikkea autojen ja moottoripyörien kaupunki; Daimler, Triumph ja Jaguar toimivat tai ovat toimineet siellä, ja kuuluisat Lontoon taksit tehdään Coventryssä.
Kaupungin suurin nähtävyys on Liikennemuseo (Coventry Transport Museum).
Maantiede ja ilmasto

Coventry perustettiin Sherbournejoen varteen, aikaisemmalta nimeltään Cune. Toisen maailmansodan pommitusten jälkeen joen päälle rakennettiin kansia, ja se kulkee nykyisin tunnelissa kaupungin alla.
Vuoden lämpimimpiä kuukausia ovat heinäkuu ja elokuu, jolloin keskimääräinen ylin lämpötila on 21 astetta. Pakkaspäiviä on vuodessa keskimäärin 40 kappaletta. Sadetta saadaan 700 mm vuodessa, tasaisesti ympäri vuoden niin että sadepäiviä on 9-12 joka kuukausi.
Historia

Coventryn historia alkaa luultavasti anglosaksien ajoilta. Vuonna 1016 viikingit tuhosivat saksilaisen nunnaluostarin, ja Mercian jaarli vaimonsa Lady Godivan kanssa rakennutti sen tilalle luostarin. Luostari toi seudulla kauppaa ja vaurautta, ja 1400-luvun puolivälissä Coventry oli merkittävä villakaupunki.
Autoalan teollisuutta on ollut alueella jo vuodesta 1896. Alkaen nykyisin tuntemattomista nimistä kuten Coventry Motette ja Great Horseless Carriage Co., jatkuen tutummilla nimillä Daimler ja Triumph, kaupungin teollisuushistoria on automerkkien paraatia. Peugeot'llakin on kaupungissa tehdas. Kuuluisat Lontoon taksit tehdään Coventryssä, ja siellä on myös Jaguarin pääkonttori ja yksi tehtaista. 1970- ja 1980-luvulla autoteollisuudella meni huonosti ja Coventryssä oli työttömyysprosentti pahimmillaan yli 20 %. Viime vuosina Coventry on toipunut lamasta kun uudet teollisuudenalat asettuvat kaupunkiin. Vuonna 2010 työttömiä oli noin 10 %, mikä oli edelleen yli Britannian keskiarvon. Vuonna 2014 tyttömyys väheni edelleen.
Toisessa maailmansodassa Saksa pommitti Coventryä samoin kuin muita suuria teollisuuskaupunkeja. Muun muassa katedraali romuttui täysin. Uusi katedraali avattiin 1962 vanhan raunioiden viereen. Coventry oli yksi Englannin pahimmin tuhoutuneista kaupungeista.
Koulutus

Coventryssä on kaksi yliopistoa, Coventryn yliopisto, jolla on keskellä kaupunkia kampus, sekä Warwickin yliopisto, jolla on laaja kampus on noin viisi kilometriä kaupungin keskustasta etelän Warwickshireen päin. Warwickin yliopisto on yksi viidestä englantilaisyliopistosta, joita ei ole koskaan arvosteltu kärkikymmenikön ulkopuolelle opetuksen laadussa ja tutkimuksessa.
Urheilu

Coventry City FC pelaa Ykkösliigassa. Coventry Blaze on yksi Elite Ice Hockey Leaguen perustajajoukkueista.
Aiheesta muualla

Kuvia tai muita tiedostoja aiheesta Coventry Wikimedia Commonsissa
Coventryn pommitustuhoja 16.11.1940
Mindtrek

Mindtrek on syksyisin Tampereella järjestettävä teknologiatapahtuma. Tapahtuma kestää kaksi päivää ja sen puitteissa järjestetään mm. kansainvälinen konferenssi digitalouden ammattilaisille ja seminaareja sekä kilpailu alan uusille innovaatioille ja tuotteille.
Ensimmäisen kerran tapahtuma järjestettiin vuonna 1997, mutta tuolloin sen nimi oli Tampereen multimediakilpailu ja tapahtuma oli kaikille avoin. Tuolloin tapahtuma kattoi ainoastaan kilpailun. Vuodesta 1999 vuoteen 2015 se järjestettiin nimellä MindTrek. Tapahtuman rakenne ja kohderyhmä uudistuivat vuonna 2007, jolloin sen yhteistyökumppaneiksi tulivat mm. digitaalisten sisältöjen ja jokapaikan tietotekniikan klusteriohjelmat, alan suuret suomalaiset yritykset ja kehityskeskukset (mm. Neogames ja COSS). Tapahtuman järjesti MindTrek ry.
Vuonna 2015 COSS ry otti harteilleen MindTrekin ylläpidon ja toteuttamisen. Nimi uudistui jälleen, tällä kertaa nykyiseen muotoonsa Mindtrek. Nykyään Mindtrek järjestetään yhteistyössä Tampereen kaupungin kanssa. Tapahtuman teema päivittyi tuolloin myös avoimuuteen - avoin lähdekoodi ja avoin data. Mindtrekin tarkoituksena on tuoda yhteen yrityset, yhtiöt, julkieset organisaatiot ja opiskelijat. Tapahtuman kohderyhmänä ovat pääosin
Julkinen sektori - kuten CIOt, yritysten päättäjät, terveysalan päättäjät ja muut ammattilaiset
Teknologian sektori - kuten kehittäjät, ohjelmoijat ja muut IT-alan ammattilaiset
Akateeminen sektori - kuten tutkijat, opiskelijat ja professorit
Vuonna 2016 Mindtrek keräsi vierailijoita ympäri maailmaa, jolloin 38.8% kaikista vierailijoista olivat kansainvälisiä osallistujia. Vierailijoita oli yhteensä lähes 1 200.
Aiheesta muualla

Virallinen kotisivu
Monitapaustutkimus

Monitapaustutkimus on tutkimusstrategia, yksi tapaustutkimuksen muodoista. Monitapaustutkimuksessa (multiple case study) tutkimuksen kohteena olevaa ilmiötä kuvaavia tapauksia ja niiden piirteitä puretaan osiin ja kootaan uudestaan ylemmällä abstraktion tasolla teorian kehittämiseksi.
Monadnock Building

Monadnock Building
Monadnock Building (tunnetaan myös nimellä Monadnock Block) on pilvenpiirtäjä joka sijaitsee osoitteessa 53 West Jackson Boulevard, eteläisessä Chicagossa, Illinois:n osavaltiossa. Rakennuksen pohjoisen puolen on suunnitellut yritys nimeltä Burnham & Root. Rakentaminen alkoi vuonna 1891. Sen koristeelliset portaat ovat ensimmäinen alumiinirakenne jota käytettiin rakennustekniikassa. Eteläpuoli, joka rakennettiin vuonna 1893, oli Holabird & Roche:n suunnittelema ja väriltään ja profiililtaan alkuperäinen kaltainen, mutta muuten se edustaa koristeellisempaa tyyliä. Valmistuessaan se oli suurin toimistorakennus maailmassa. Rakennuksen menestys innoitti rakentamaan uuden ja tärkeän yrityskeskuksen etelämmäs.
Aiheesta muualla

Kuvia tai muita tiedostoja aiheesta Monadnock Building Wikimedia Commonsissa
Claire Holt

| Claire Holt |
| --- | --- |
 Claire Holt PaleyFestissä vuonna 2014.
Henkilötiedot
Koko nimi:  Claire Rhiannon Holt
Syntynyt: 11. kesäkuuta 1988 (ikä 36)  Brisbane, Queensland, Australia
Kansalaisuus:   australialainen  yhdysvaltalainen
Puoliso:  Matt Kaplan (2016–)
Näyttelijä
Aktiivisena:  2006–
Merkittävät roolit:  Emma Gilbert (H2O) Rebekah Mikaelson (Vampyyrien sukua)
Aiheesta muualla
IMDb 
Claire Rhiannon Holt (s. 11. kesäkuuta 1988 Brisbane, Australia) on australialainen näyttelijä, joka tunnetaan parhaiten Emma Gilbertin roolista sarjassa H2O ja Rebekah Mikaelsonin roolista sarjassa Vampyyrien sukua. Holt on esiintynyt myös Valehtelevat viettelijät -sarjassa sekä elokuvassa Mean Girls 2.
Yksityiselämä

Heinäkuussa 2015 Holt meni kihloihin pitkäaikaisen poikaystävänsä, tv-tuottaja Matthew Kaplanin kanssa. He menivät naimisiin huhtikuussa 2016. 27. huhtikuuta 2017 Kaplan haki avioeroa Holtista vedoten "sovittamattomiin erimielisyyksiin". Holt jätti myöhemmin vastauksen 2. toukokuuta 2017 ja pyysi myös nimensä muuttamista Kaplanista takaisin Holtiksi.[lähde? ]
3. joulukuuta 2017 Holt ilmoitti kihlautumisestaan ​​kiinteistöjohtaja Andrew Joblonin kanssa. 5. maaliskuuta 2018 Holt paljasti Instagramissa, että hän oli kärsinyt keskenmenon. Holt ja Joblon menivät naimisiin 18. elokuuta 2018. 11. lokakuuta 2018 Holt ilmoitti Instagramissa olevansa raskaana ja paljasti 19. marraskuuta odottavansa poikaa. 28. maaliskuuta 2019 hän synnytti pojan. 3. huhtikuuta 2020 Holt ilmoitti Instagramissa odottavansa toista lastaan ja paljasti 16. huhtikuuta 2020 odottavansa tyttöä. 12. syyskuuta 2020 Holt synnytti tyttären.
Holt on kaksoiskansalainen ja ilmoitti marraskuussa 2019, että hänestä tuli Yhdysvaltain kansalainen.
Varhainen elämä

Holt syntyi Brisbanessa, Australiassa. Hän valmistui Stuartholme School in Toowong -koulusta vuoden 2005 lopussa. Hän harrastaa muun muassa lentopalloa, vesipalloa ja taekwondoa, jossa hänellä on musta vyö. Nuorempana hän lauloi koulun kuorossa.
Ura

Vuonna 2006 Holt sai roolin Emma Gilbertinä Network Tenin lasten televisiosarjasta H2O. Hän lähti sarjasta toisen kauden jälkeen saatuaan roolin elokuvasta Messengers 2: Scarecrow.
Elokuussa 2011 Holt näytteli amerikkalaisessa tv-sarjassa Vampyyripäiväkirjat. Kyseisessä sarjassa hän esitti Rebekah Mikaelson -nimistä alkuperäisvampyyriä. Televisio- ja elokuvaroolien lisäksi Holt on esiintynyt Dreamworld-teemapuiston, Sizzler-ravintolan ja Queensland Lifesavingin mainoksissa.
Filmografia > Elokuvat

| Vuosi | Elokuva | Rooli |
| --- | --- | --- |
| 2009 | Messengers 2: The Scarecrow | Lindsay Rollins |
| 2012 | Blue Like Jazz | Penny |
| 2017 | 47 Meters Down | Kate |
Filmografia > Televisio

| Vuosi | Nimi | Rooli | Huomioita |
| --- | --- | --- | --- |
| 2006–2008 | H2O | Emma Gilbert | Vakituinen rooli; 51 jaksoa |
| 2011 | Mean Girls 2 | Chastity Meyer | Televisioelokuva |
| 2011 | Valehtelevat viettelijät | Samara Cook | 5 jaksoa |
| 2011–2017 | Vampyyripäiväkirjat | Rebekah Mikaelson | toistuva rooli |
| 2013–2018 | Vampyyrien sukua | Rebekah Mikaelson | Vakituinen rooli kaudella 1, vierailijana kaudella 2 |
| 2015–2016 | Aquarius | Charmain Tully | Vakituinen rooli; 22 jaksoa |
| 2018–2022 | Legacies | Rebekah Mikaelson | 2 jaksoa |
Aiheesta muualla

Kuvia tai muita tiedostoja aiheesta Claire Holt Wikimedia Commonsissa